**ΔΕΙΚΤΙΚΕΣ ΑΝΤΩΝΥΜΙΕΣ**

Δεικτικές, λέγονται οι αντωνυμίες που τις χρησιμοποιούμε για να δείξουμε κάτι, χωρίς να το ονομάζουμε.

π.χ. Εκείνος πήρε τα κλειδιά μου.

Οι Δεικτικές αντωνυμίες είναι:

α) **αυτός, αυτή, αυτό**. Τις χρησιμοποιούμε για να δείξουμε όσα βρίσκονται κοντά μας.

(*Θα πάμε εκδρομή αυτές τις μέρες*.)

β) **(Ε)τούτος, (ε)τούτη, (ε)τούτο**. Τις χρησιμοποιούμε για να δείξουμε όσα βρίσκονται πολύ κοντά μας.

(*Τούτο είναι το κτήμα μου.*)

γ) **Εκείνος, εκείνη, εκείνο**. Τις χρησιμοποιούμε για να δείξουμε όσα βρίσκονται μακριά μας.

(*Εκείνο το καλοκαίρι περάσαμε όμορφα*.)

δ**) Τέτοιος, τέτοια, τέτοιο**. Τις χρησιμοποιούμε για να δείξουμε ποιότητα.

(*Δεν είναι τέτοια η κατάσταση.*)

ε) **Τόσος, τόση, τόσο**. Τις χρησιμοποιούμε για να δείξουμε ποσότητα.

(*Περάσαμε τόσες δοκιμασίες μαζί*.)

ΑΣΚΗΣΕΙΣ

Συμπλήρωσε με τις κατάλληλες δεικτικές αντωνυμίες : (αυτός, αυτές, αυτή, αυτά, εκείνη, τέτοια, τέτοιο, ετούτος, ετούτο, τέτοιος, τέτοιο, τόσος, τόσο)

Ένας \_\_\_\_\_\_\_\_\_ παίκτης κερδίζει πάντα.

\_\_\_\_\_\_\_\_\_\_\_\_\_\_ το βιβλίο είναι δικό μου.

\_\_\_\_\_\_\_\_\_ η τσάντα είναι καλύτερη απ ’ την άλλη.

\_\_\_\_\_\_\_\_\_\_\_\_\_ φίλο πρώτη φορά βρήκα.

\_\_\_\_\_\_\_\_\_\_\_\_\_\_ τη νύχτα δεν κοιμήθηκε κανείς.

\_\_\_\_\_\_\_\_\_\_\_\_\_\_\_ ο δρόμος βγάζει στο σπίτι μας.

Πέρασε \_\_\_\_\_\_\_\_\_\_\_\_ καιρός και δε θυμάμαι τίποτε πια.

Αν δεν ήταν \_\_\_\_\_\_\_\_\_\_ ποιος ξέρει που θα ήμουν τώρα.

Όλες \_\_\_\_\_\_\_\_\_\_\_ οι σκέψεις τον έκαναν δυστυχισμένο.

Με \_\_\_\_\_\_\_\_ αυτοκίνητο μπορούμε να κερδίσουμε τον αγώνα.

Πρέπει να προσέχουμε γιατί \_\_\_\_\_\_\_\_\_\_\_ τα μέρη είναι επικίνδυνα.

Ήταν \_\_\_\_\_\_\_\_\_\_\_\_ το πλήθος, ώστε δεν κατάφερα να βρω τη φίλη μου.

\_\_\_\_\_\_\_\_\_\_\_\_\_\_ μαθήτρια πάντα θα αριστεύει στις εξετάσεις.

Κάνε προτάσεις ή μικρό κειμενάκι με 5 δεικτικές αντωνυμίες.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_